અમદાવાદ: શહેરના જુદા જુદા વિસ્તારમાં સોનાના દોરાની ચીલઝડપના ત્રણ બનાવ બનતાં પોલીસે ગુના દાખલ કર્યા છે. અા અંગેની વિગત એવી છે કે સોલામાં મંગલદીપ પાર્ટી પ્લોટ પાસેથી પસાર થઈ રહેલી પ્રેમિલાબહેન ગજ્જરના ગળામાંથી ગઠિયો ૩૫ હજારની કિંમતનો સોનાના દોરો તોડી ફરાર થઈ ગયો હતો. જ્યારે ચાંદખેડામાં સ્પિંગવેલી પાર્ટી પ્લોટ પાસેથી પસાર થઈ રહેલ શિલ્પાબહેન જોષીના ગળામાંથી પણ રૂ. ૪૫ હજારની કિંમતના સોનાના દોરાની ચીલઝડપ થઈ હતી. અા ઉપરાંત મણિનગરમાં રામબાગ ચાર રસ્તા પાસેથી પસાર થઈ રહેલ કલ્પિતાબહેન અમીનના ગળામાંથી ૩૦ હજારની કિંમતનો દોરો તોડી ગઠિયો ફરાર થઈ ગયો હતો.